《深溪龙潭》
明代·尹瑾

天畔群山万树林，澄潭遥在白云岑。沙堤初日马齐渡，风雨有云龙自吟。

绝壁飞泉千嶂冷，层岩流水一溪深。同游不尽寻芳兴，满地烟霞坐石阴。

作者简介：尹瑾，字昆润，号莞石。东莞人。明世宗嘉靖四十三年（一五六四）年举人，明穆宗隆庆五年（一五七一）进士。授福建漳州府推官。历任工部给事中、吏科都给事中，晋南太仆寺卿。年五十五卒，有《莞石集》。清道光《广东通志》卷二八一、清温汝能《粤东诗海》卷三五有传。